
Inteligentno zaposljavanje



  



“Tvrtka prijatelj zaposlenika”
Poštovani, 

Udruga za pomoć i edukaciju žrtava mobbinga
 i internetski portal www.posao.hr pokreću projekt “Tvrtka prijatelj zaposlenika” kojim žele motivirati tvrtke i poslodavce na zaštitu dostojanstva svojih zaposlenika, te promicanje zdrave radne atmosfere i uravnoteženih odnosa među svim zaposlenicima. 
Budući da je u pripremi i Zakon o sprečavanju mobbinga u Republici Hrvatskoj, projekt «Tvrtka prijatelj zaposlenika» za svrhu ima poticati i promovirati dobra ponašanja u odnosima između poslodavca i posloprimca, a cilj projekta jest nagraditi one poslodavce koje poštuju svoje zaposlenike te ih u javnosti istaknuti kao tvrtke koje su svjesne da je briga za vlastite djelatnike važan korak za ostvarivanje dobrih poslovnih rezultata. 
Sve tvrtke koje zadovolje kriterije projekta dobiti će potvrdu kojom se garantira briga za zaposlenike te poticanje korektnih odnosa među zaposlenicima. Projektom “Tvrtka prijatelj zaposlenika” želi se javno istaknuti i pohvaliti pozitivne primjere u Hrvatskoj – poslodavce koji su u pravom smislu riječi prijatelji zaposlenika.  

Projekt se sastoji se od tri faze:

1. Usmjeravanje tvrtki na uvođenje zakonske regulative u vlastiti interni pravilnik o radu

U prvoj fazi projekta sudionici se pozivaju da uvedu zakonsku regulativu tj. uvođenje točki, stavaka, članka ili drugog oblika zakonske odredbe u već postojeće interne pravilnike o radu kako bi se reguliralo sprečavanje mobbinga u tvrtki. Na taj način motivirat će se korektni odnosi i ponašanja koja štite dostojanstvo svih zaposlenika. 
2. Monitoring stanja u tvrtkama vezanog uz odnose među svim zaposlenicima

Nakon uvođenja zakonskih odredbi, zaposlenicima u tvrtki se upućuje anketa o njihovim međuljudskim i kolegijalnim odnosima. Svaka anketa je anonimna, a zaposlenci je vraćaju Udruzi za pomoć i edukaciju žrtava mobbinga koja ankete naknadno obrađuje i tumači.

3. Dodijela potvrde «Tvrtka prijatelj zaposlenika»

Nakon obrade, stručni tim projekta evaluira ankete te svim tvrtkama koje su prošle kroz sve faze projekta i koje su zadovoljile traženu razinu brige za zaposlenike dodjeljuje potvrdu “Tvrtka prijatelj zaposlenika” koja će im biti javno svečano uručena.  
Sve tvrtke koje se uključe u projekt biti će anonimne tijekom trajanja evaluacije. Samo će tvrtke koje zadovolje sve kriterije projekta i ostvare pravo na potvrdu “Tvrtka prijatelj zaposlenika” biti javno imenovane i navedene kao tvrtke prijatelji zaposlenika. 
Tvrtkama koje se uključe u projekt, no ne ostvare uvjete za dobivanje potvrde, Posao.hr i Udruga za pomoć i edukaciju žrtava mobbinga jamči anonimost te mogućnost organiziranja radionica o poboljšanju međuljudskih odnosa unutar tvrtke. Kako bi se zaštitila diskrecija i podaci u tvrtkama sudionicama, Udruga mobbing i Posao.hr sa tvrtkama će potpisati Ugovor o diskreciji i zaštititi podataka, a rezultati monitoringa u tvrtkama prvo će se prezentirati njihovim menadžerima, a zatim će se uz njihovo dopuštenje isti prezentirati u javnosti.   
Ukoliko ste zainteresirani uključiti se u projekt “Tvrtka prijatelj zaposlenika”  pozivamo vas da nam se javite!

� Mobbing (work abuse, employee abuse) je specifični oblik ponašanja na radnom mjestu, kojim jedna osoba ili skupina njih sustavno psihički (moralno) zlostavlja i ponižava drugu osobu, s ciljem ugrožavanja njezina ugleda, časti, ljudskog dostojanstva i integriteta, sve do eliminacije s radnog mjesta. Mobbing u velikoj mjeri utječe i na smanjenu produktivnost na radnom mjestu jer demotivira zaposlenike te blokira pozitivan, inventivan i kreativan pristup radu. Zaposlenici izloženi mobbingu češće odlaze na bolovanje, iz tvrtke i više su izloženi stresu. Iz perspektive organizacije, mobbing negativno utječe na njenu egzistenciju jer se slabi organizacijski ustroj, uzrokuje pad inventivnosti i kreativnosti, a time i ugled same tvrtke. 

